Antisemitischer Privatbrief
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

9456 AD41 Philadelphia W.Chr. 60

Σαραπίων Ἡρακλείδῃ τῷ ἡμετέρῳ χαίρειν. ἔπεμψά σοι ἄλλας δύο ἐπιστολάς, διὰ Νηδύμου μίαν , διὰ Κρονίου μαχαιροφόρου μίαν · λοιπὸν οὖν ἔλαβον παρὰ τοῦ Ἄραβος τὴν ἐπιστολὴν καὶ ἀνέγνων καὶ ἐλυπήθην. ἀκολούθει δὲ Πτολλαρίωνι πᾶσαν ὥραν· τάχα δύναταί σε εὔλυτον ποιῆσαι· λέγε αὐτῷ· ἄλλο ἐγώ, ἄλλο πάντες, ἐγὼ παιδάριν εἰμί. παρὰ τάλαντόν σοι πέπρακα τὰ φορτία μου· οὐκ οἶδα τί με ὁ πάτρων ποιήσει[^a1], πολλοὺς δανειστὰς ἔχομεν. μὴ ἵνα ἀναστατώσῃς ἡμᾶς, ἐρώτα αὐτὸν καθʼ ἡμέραν· τάχα δύναταί σε ἐλεῆσαι· ἐὰν μή, ὡς ἂν πάντες καὶ σὺ βλέπε σεαυτὸν ἀπὸ τῶν Ἰουδαίων. μᾶλλον ἀκολουθῶν αὐτῷ δύνῃ φιλιάσαι αὐτῷ· ἰδέ, εἰ δύναται διὰ Διοδώρου ὑπογραφῆναι ἡ τάβλα διὰ τῆς γυναικὸς τοῦ Ἡγεμόνος[^a2] · ἐὰν τὰ παρὰ σεαυτοῦ ποιήσῃς, οὐκ εἶ μεμπτός. ἀσπάζου Διόδωρον μεγάλως[^a3]. ἔρρωσο. ἀσπάζου Ἁρποχράτιον[^a4]. ἔτους α Τιβερίου Κλαυδίου Καίσαρος Σεβαστοῦ Γερμανικοῦ Αὐτοκράτορος μηνὸς Καισαρείου ια.

[^a1: τί με ὁ πάτρων ποιήσει | τιν[...][...][...]τρων[...]ο[...]]

[^a2: Ἡγεμόνος | ἡγεμόνος]

[^a3: μεγάλως | μ[...]αλων]

[^a4: Ἁρποχράτιον | Ἁρποχράτην]

ἀπόδος εἰς Ἀλεξάνδρειαν εἰς Σεβαστὴν Ἀγορὰν εἰς τὴν [...] [...]θήκην ὥστε Ἡρακλείδῃ παρὰ Σαραπίωνος [...][...]ωνος τοῦ Σωσιπάτρου.